SL Uradni list Evropske unije L 295/3

IZVEDBENA UREDBA KOMISIJE (EU) 2015/2011

z dne 11. novembra 2015

o določitvi izvedbenih tehničnih standardov v zvezi s seznami regionalnih vlad in lokalnih organov, izpostavljenosti do katerih se obravnavajo kot izpostavljenosti do centralne vlade v skladu z Direktivo 2009/138/ES Evropskega parlamenta in Sveta

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Direktive 2009/138/ES Evropskega parlamenta in Sveta z dne 25. novembra 2009 o začetku opravljanja in opravljanju dejavnosti zavarovanja in pozavarovanja (Solventnost II) (1) ter zlasti točke (a) člena 109a(2) Direktive;

ob upoštevanju naslednjega:

(1) Seznami regionalnih vlad in lokalnih organov, izpostavljenosti do katerih se morajo obravnavati kot izpostavljenosti do centralne vlade v skladu z Direktivo 2009/138/ES, so pomembni za izračun modula tržnega tveganja in modula tveganja neplačila nasprotne stranke v standardni formuli za izračun zahtevanega solventnostnega kapitala.

(2) Kadar je ustrezno, bi bilo treba regionalne vlade in lokalne organe, ki so vključeni na navedene sezname, razvrstiti glede na vrsto, pri čemer bi se morali upoštevati pogoji iz člena 85 Delegirane uredbe Komisije (EU) 2015/35 (2).

(3) Nadzorni organi so zagotovili ustrezne informacije o posebnih sposobnostih generiranja prihodkov in obstoječih posebnih institucionalnih ureditvah v skladu z nacionalno zakonodajo v zvezi z regionalnimi vladami in lokalnimi organi v njihovi jurisdikciji ter o obsegu, v katerem navedene vlade in organi izpolnjujejo zahteve iz točke (a) člena 109a(2) Direktive 2009/138/ES.

(4) Ta uredba temelji na osnutkih izvedbenih tehničnih standardov, ki jih je Evropski organ za zavarovanja in poklicne pokojnine predložil Komisiji.

(5) Evropski organ za zavarovanja in poklicne pokojnine je o osnutkih izvedbenih tehničnih standardov, na katerih temelji ta uredba, opravil odprta javna posvetovanja, analiziral morebitne s tem povezane stroške in koristi ter zaprosil za mnenje interesno skupino za zavarovanja in pozavarovanja, ustanovljeno v skladu s členom 37 Uredbe (EU) št. 1094/2010 Evropskega parlamenta in Sveta (3) –

SPREJELA NASLEDNJO UREDBO:

Člen 1

Seznami regionalnih vlad in lokalnih organov

Naslednje regionalne vlade in lokalni organi se štejejo za subjekte, izpostavljenosti do katerih se obravnavajo kot izpostavljenosti do centralne vlade, pod jurisdikcijo katere so bili ustanovljeni, kot je navedeno v točki (a) člena 109a(2) Direktive 2009/138/ES:

(1) v Avstriji: vsaka „Land“ ali „Gemeinde“;

(2) v Belgiji: vsaka „communauté“ ali „gemeenschap“, „région“ ali „gewest“, „province“ ali „provincie“ ali „commune“ ali „gemeente“;

(3) na Danskem: vsaka „region“ ali „kommune“;

(4) na Finskem: vsaka „kaupunki“ ali „stad“, „kunta“ ali „kommun“ ali „Ahvenanmaan maakunta“ ali „Landskapet Åland“;

(5) v Franciji: vsaka „région“, „département“ ali „commune“;

(6) v Nemčiji: vsaka „Land“, „Gemeindeverband“ ali „Gemeinde“;

(7) v Lihtenštajnu: vsaka „Gemeinde“;

(8) v Litvi: vsaka „savivaldybė“;

(9) v Luksemburgu: vsaka „commune“;

(10) na Nizozemskem: vsaka „provincie“, „waterschap“ ali „gemeente“;

(11) na Poljskem: vsako „województwo“, „związek powiatów“, „powiat“, „związek międzygminny“, „gmina“, ali „miasto stołeczne Warszawa“;

(12) na Portugalskem: „Região Autónoma dos Açores“ ali „Região Autónoma da Madeira“;

(13) v Španiji: vsaka „comunidad autónoma“ ali „corporación local“;

(14) na Švedskem: vsaka „region“, „landsting“ ali „kommun“;

(15) v Združenem kraljestvu: škotski parlament (Scottish Parliament), nacionalna skupščina Walesa (National Assembly for Wales) ali skupščina Severne Irske (Northern Ireland Assembly).

Člen 2

Začetek veljavnosti

Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 11. novembra 2015 Za Komisijo Predsednik Jean-Claude JUNCKER

(1) UL L 335, 17.12.2009, str. 1.

(2) Delegirana uredba Komisije (EU) 2015/35 z dne 10. oktobra 2014 o dopolnitvi Direktive 2009/138/ES Evropskega parlamenta in Sveta o začetku opravljanja in opravljanju dejavnosti zavarovanja in pozavarovanja (Solventnost II) (UL L 12, 17.1.2015, str. 1).

(3) Uredba (EU) št. 1094/2010 Evropskega parlamenta in Sveta z dne 24. novembra 2010 o ustanovitvi Evropskega nadzornega organa (Evropski organ za zavarovanja in poklicne pokojnine) in o spremembi Sklepa št. 716/2009/ES ter razveljavitvi Sklepa Komisije 2009/79/ES (UL L 331, 15.12.2010, str. 48).